[{"text_idx": "#000014", "text": "Yn ystod y munudau olaf, roedd gan y Scarlets digon egni i frwydro am y fuddugoliaeth gyda Morgan Jones yn taclo Ben Spencer gan ei rhwystro rhag y llinell."}, {"text_idx": "#000016", "text": "\u201cCawsom gyfle i sgori gais munudau cyn y chwiban olaf ac roedd yr ymrwymiad i\u2019r ymdrech yna yn anferthol, roedd y ti\u0302m o dan gymaint o bwysau, ac roedd eu cymeriadau yn dangos trwy hynny. Roedd y bois eisiau rhoi perfformiad da i Gareth ar ei 200fed ymddangosiad, roedd yn foment sbesial iawn i weld y bois yn gorffen y ge\u0302m yn llwyddiannus iddo."}, {"text_idx": "#000017", "text": "\u201cRoedd y munudau diwethaf yna yn dangos ymrwymiad a chalon. Roedd adegau yn ystod yr hanner cyntaf lle nad oeddwn yn hapus gyda\u2019r amddiffyn, ac roedd angen i ni ddangos mwy o ymosod yn ein chwarae, ond mae\u2019r cymeriad yna yn dangos yn ystod momentau mawr. Rydym yn dysgu fel grw\u0302p beth mae fel i fod yn rhan o\u2019r gystadleuaeth ac roedd heno yn fuddugoliaeth Ewropeaidd enfawr i ni."}, {"text_idx": "#000019", "text": "Ar ddiwedd yr hanner cyntaf, roedd y Scarlets yn colli o 14-10 a 19-13 erbyn y chwarter olaf, ond yr eilydd Kieran Hardy yn sgori gais ardderchog cyn i\u2019r ddrama ddechrau."}, {"text_idx": "#000020", "text": "Ychwanegodd Delaney: \u201cYn ystod yr ail hanner roedd y bel yn cael ei symud allan yn fwy tuag at yr ymyl. Doedd hynny ddim yn bosib i ni yn ystod yr hanner cyntaf. Roedd y cais yna yng nghanol y cae, gyda phas Rob Evans i Kieran yn anhygoel. Dyna\u2019r fath o ge\u0302m rydym eisiau chwarae."}, {"text_idx": "#000021", "text": "\u201cGan fod Caerfaddon yn di\u0302m cryf gyda chwaraewyr da, roedd angen i ni symud nhw o amgylch y cae, ac fe welsom wreiddiau\u2019r Scarlets yn dangos ar y cae, ac mae\u2019r bois yn falch iawn i ddod a\u0302\u2019r doli clwt yn o\u0302l i Lanelli."}, {"text_idx": "#000022", "text": "Gan edrych ymlaen at wynebu\u2019r cewri Ffrengig Toulon ar nos Wener, ychwanegodd Delaney: \u201cMae sawl corff dolurus gyda ni, felly bydd angen cadw llygaid arnyn nhw.\u201d"}, {"text_idx": "#000023", "text": "Ofynnir beth fydd angen gweithio ar cyn yr ail rownd, dywedodd \u201cun peth hoffwn weithio ar yw cael cefnogwyr yn o\u0302l yn y stadiwm. Roedd hi\u2019n gre\u0302t i gael pobl yma am y ge\u0302m hon, ond hoffwn weld cefnogwyr yn o\u0302l ym Mharc y Scarlets mor gynted ag sy\u2019n bosib. Mae\u2019r ymgyrchoedd Ewropeaidd yn anferthol i\u2019r clwb ac mae\u2019r cefnogwyr sy\u2019n trafaelu i gefnogi yn dod a cymaint o hwb i ni. Rydym am gael nhw yn o\u0302l yn fuan.\u201d"}]